Michigan (jezero)

mini|desno|200px|Jezero Michigan i ostala Velika jezera
**Jezero Michigan** (fonol: Mičigen) je jedno od pet Velikih jezera Sjeverne Amerike, i jedino od njih koje je kompletno smješteno unutar teritorije Sjedinjenih Američkih Država.

Okružuju ga savezne države SAD-a Wisconsin, Illinois, Indiana, i Michigan. Ime "Michigan", prema nekim teorijama, vodi porijeklo od riječi iz jezika Ojibwa indijanaca i znači "velika voda". Površina jezera je nešto veća od površine Hrvatske.

## Geografija 
Jezero Michigan (43°30'Sjeverno, 87°30'Zapadno)je jedino od Velikih jezera čije obale ne dijele SAD i Kanada, već u potpunosti pripada SAD-u. Površina mu je 58,016 km2, što ga čini najvećim slatkovodnim jezerom u SAD, najvećim jezerom unutar samo jedne države i također 5. jezerom po veličini u svijetu. Dužina mu je 494 km, a širina 190 km, što daje obalsku liniju od 2.633 km. Prosječna dubina je oko 85 m, a najdublja tačka je na 281 m ispod vode. Procjenjuje se da sadrži oko 4.918 kubnih metara vode. Nalazi se na prosječnoj nadmorskoj visini od 176 m, isto kao i Jezero Huron, s kojim je povezano preko prolaza Mackinac.

### Veći gradovi 
Oko dvanaest miliona ljudi živi uz obale ovog jezera. Mnogi manji gradovi u sjevernom Michigenu su razvili turističku ekonomiju, koristeći prirodne ljepote i mogućnosi za odmor i rekreaciju koje pruža ovaj kraj. Ovi gradovi imaju veliki priliv turista koji dolaze iz Chicaga, Milwaukeea i drugih gradova iz unutrašnjosti (iz južnog Michigena). Nasuprot tome na južnoj obali jezera dosta je razvijena industrija. Gradovi na obali jezera sa brojem stanovnika većim od 30.000 su:

### Plaže 
Plaže jezera, naročito one u Michiganu i sjevernoj Indiani, su poznate po njihovoj ljepoti, te se često obale ovog jezera nazivaju i "treća obala" SAD, pored obale na Atlantskom okeanu i Pacifiku. Pijesak na njima je mekan a nazivaju ga "pjevušeći pjesak", zbog zvuka koji proizvodi dok se hoda po njemu (zahvaljujući velikoj količini kvarca u sastavu). Tu se nalaze i visoke pješčane dine pokrivene travom, a voda je obično bistra i hladna (između 13° i 21° celzijusa) čak i u kasno ljeto.

Chicago obično uvozi novi pjesak kojim zamjenjuje onaj kojeg voda odnese na gradskim plažama, ipak najveći dio obale u ovom gradu zauzimaju parkovi, stjenoviti predjeli, marine ili stambena naselja.

Na dijelu obale koji pripada Indiani česte su fabrike čelika, a zagađenje uzrokovano radom ovih fabrika doprinosi posebnoj boji neba prilikom zalaska Sunca.

Na pojedinim dijelovima obale, u slučaju da ste na plaži, nemoguće je pogledom doprijeti do drugih obala, što doprinosi osjećaju da se nalazite na obali mora ili okeana.

### Ostrva 
* Ostrvo Beaver
* Ostrvo Sjeverni Manitou
* Ostrvo Južni Manitou
* Ostrvo Washington
* Ostrvo Rock

### Svjetionici 
* Illinois svjetionik
* Indiana svjetionik
* Michigan svjetionik
* Wisconsin svjetionik

## Geologija 
Geološki i hidrološki jezera Michigan i Huron su jedno vodeno tijelo (koje se nekada naziva Jezero Michigan-Huron), ali ona su ipak geografski razdvojena. Ako bi ih računali kao jedno jezero to bi bilo najveće slatkovodno jezero na svijetu, uzimajući u obzir površinu. Mackinac prolaz se uopćeno uzima kao granična linija između njih, a oba jezera su dio vodene oblasti Velikih jezera.

## Vanjski linkovi 
* EPA-in atlas Velikih jezera
* Michigan DNR mapa Jezera Michigan

Kategorija:Jezera u Sjedinjenim Američkim Državama
Kategorija:Geografija Illinoisa
Kategorija:Geografija Indiane
Kategorija:Geografija Michigana
Kategorija:Geografija Wisconsina